section_heading: Župna crkva Presvetog Trojstva
paragraph_text: Sagrađena je 1870. na mjestu stare kapele Presvetog Trojstva koja je tom prilikom srušena. Crkva se postupno dovršavala tako da ju je biskup Bonefačić posvetio tek 15. lipnja 1924. Za vrijeme župnika don Ante Meštrovića 1970. postavljen je oltar prema puku. Za vrijeme župnika don Ante Jurića 1977. do apside je podignut kameni zvonik koji je zamijenio improviziranu konstrukciju na kojoj su do tada stala zvona. Novi krov i elektrifikacija zvona napravljeni su za vrijeme župnika don Stipe Jerkovića.